送許體之守貴州
作者：周紫芝
朝代：宋

paragraphs: 人物久衰謝，斯文寄渺茫。
先生推老成，詞采今擅場。
交遊數輩行，猶及晁與張。
大坡渺雲漢，小坡與相羊。
豈兹絲綸手，不入鵷鷺行。
爾來南中守，雨露新漢章。
南中俱樂土，佩带安農桑。
銅花秀鎧甲，芝菌生桁楊。
霜林荔子熟，釀瓮千家香。
使君嘯鈴閣，賓客醉高堂。
古來多循吏，治行何曾彰。
願公飲無何，坐使斯民康。